РЕПУБЛИКA СРБИЈA

НАРОДНА СКУПШТИНА

Одбор за уставна питања

и законодавство

04 Број: 06-2/496-15

23. новембар 2015. године

Б е о г р а д

На основу члана 70. став 1. алинеја 1. Пословника Народне скупштине

С А З И В А М

152. СЕДНИЦУ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ ЗА 1. ДЕЦЕМБАР 2015. ГОДИНЕ,

СА ПОЧЕТКОМ У 9,30 ЧАСОВА

За ову седницу предлажем следећи

Д н е в н и р е д:

Усвајање записника са 146, 147, 148, 149, 150 и 151. седнице Одбора;

 1. Разматрање Предлога закона о рударству и геолошким истраживањима, који је поднела Влада;

 2. Разматрање Предлога стратегије развоја енергетике Републике Србије до 2025. године са пројекцијама до 2030. године, који је поднела Влада;

 3. Разматрање Предлога закона о потврђивању Међународне конвенције против регрутовања, коришћења, финансирања и обуке плаћеника, који је поднела Влада;

 4. Разматрање Предлога закона о потврђивању Споразума између Владе Републике Србије и Владе Румуније о бављењу плаћеним пословима чланова породице чланова дипломатских или конзуларних представништава, који је поднела Влада;

 5. Разматрање Предлога закона о потврђивању Споразума између Владе Републике Србије и Владе Грузије о укидању виза за носиоце дипломатских и службених пасоша, који је поднела Влада;

 6. Разматрање Предлога закона о потврђивању Споразума између Владе Републике Србије и Владе Републике Финске о сукцесији и консолидацији билатералних уговора, који је поднела Влада.

 Седница ће се одржати у згради Дома Народне скупштине, Трг Николе Пашића 13, у сали III.

 ПРЕДСЕДНИК

др Александар Мартиновић